**REGLUGERÐ**

**um breytingu á reglugerð nr. 524/2008 um afmörkun siglingaleiða, svæði sem ber að forðast og tilkynningaskyldu skipa fyrir Suðvesturland.**

1. gr.

Orðin „í millilandasiglingum“ í 1. málsl. 1. mgr. 2. gr. falla brott.

2. gr.

Eftirfarandi breytingar verða á 4. gr.:

1. Í stað „20.000 BT“ í 2. málsl. 3. mgr. kemur: 30.000 brúttótonn.
2. Í stað „2. mgr.“ í 2. málsl. 3. mgr. kemur: 3. mgr.

3. gr.

Eftirfarandi breytingar verða á 6. gr.:

1. Í stað „20.000 brúttótonnum“ í 3. mgr. kemur: 30.000 brúttótonnum.
2. b-liður 3. mgr. orðast svo: að skipstjóri hafi fengið heimild Samgöngustofu fyrir innri leið. Skilyrði þess að geta fengið slíka heimild er að skipstjóri hafi á undangengnum 18 mánuðum siglt sex sinnum áfalla- og athugasemdalaust til hafna við Faxaflóa, sem skipstjóri eða yfirstýrimaður. Heimild þessi gildir í fimm ár frá útgáfudegi. Samgöngustofa skal halda skrá yfir þá sem hafa virk leyfi og sannreynir vaktstöð siglinga að skipstjórar sem hyggjast sigla innri leið hafi gilda heimild Samgöngustofu til þess.

4. gr.

Eftirfarandi breytingar verða á 7. gr.:

1. 2. mgr. 7. gr. orðast svo: Skip, sem hafa undanþágu til siglinga um innri leið skv. 6. gr., skulu tilkynna vaktstöð siglinga um fyrirhugaða siglingu um innri leið með minnst fjögurra klukkustunda fyrirvara eða þegar látið er úr höfn við Faxaflóa eða innan Selvogsbankasvæðisins. Tilkynning skal ítrekuð þegar 30 mínútna sigling er í fyrrgreinda staði.
2. Við bætast tvær nýjar málsgreinar, svohljóðandi:

Með tilkynningu skv. 2. mgr. skal fylgja siglingaáætlun með eftirfarandi upplýsingum:

* 1. Ef komið er sunnanfrá: Áætlaður komutími í Húllið (63°40′2′′ N, 022°43′4′′ V), eða
  2. Ef komið er norður af Garðskaga: Áætlaðan komutíma að aðskildum siglingaleiðum (64°08′7′′ N, 022°43′4′′ V).

5. gr.

Eftirfarandi breytingar verða á 8. gr.:

1. Í stað „Siglingastofnun Íslands“ kemur: Vaktstöð siglinga
2. Á eftir orðinu „heimilt“ kemur: , að fengnu samþykki Landhelgisgæslu Íslands, sbr. 15. gr. laga um varnir gegn mengun hafs og stranda nr. 33/2004,

6. gr.

Á eftir 8. gr. bætist ný grein, 9. gr., svohljóðandi, og breytist röð annarra stafliða samkvæmt því:

Brot gegn reglugerð þessari varða sektum eða fangelsi í samræmi við 18. gr. laga um vaktstöð siglinga, nr. 41/2003, með síðari breytingum.

7. gr.

Reglugerð þessi er sett samkvæmt heimild í 13. gr. laga um vaktstöð siglinga, nr. 41/2003, með síðari breytingum. Reglugerðin öðlast þegar gildi.

*Innviðaráðuneytinu….*